שמואל אבולעפיה

שמואל בן מאיר הלוי אבולעפיה (~1320, אובדה – 1360, טולדו) היה איש כספים ונדבן יהודי בקסטיליה במאה ה-14.

זכרו השתמר בבית הכנסת "אל טרנסיטו" שהקים בסמוך לביתו.

קורות חיים
שמואל הלוי נולד באובדה  שבספרד למשפחה ממוצא תוניסאי, הוריו מתו במגפה זמן קצר לאחר הגעתם לספרד.

בראשית דרכו עבד כמנהל בשירותו של האביר הפורטוגזי ז'ואאו אלפונסו דה אלבורקרקי  ולאחר שעשה לו שם, התקבל בחצרו של פדרו הראשון, "האכזר", מלך קסטיליה , שם כיהן במגוון תפקידים ובהם משרות בכירות כגזבר ושופט.

בארמון שבו התגורר בטולדו שוכן כיום מוזיאון אל גרקו , הודות לעושרו הרב יסד שמואל הלוי בית כנסת קטן, אחד מעשרת בתי הכנסת ששימשו את הקהילה היהודית בטולדו. בית הכנסת אינו מרשים בממדיו, אך בכל זאת נתקלה בנייתו בהתנגדות תקיפה של הכנסייה הקתולית, אך אבולעפיה זכה לגיבויו של פדרו ובית הכנסת הוקם. שער חיבר בין ארמונו של אבולעפיה לבית הכנסת.

בשל בניית בית הכנסת שהושלמה ב-1357 והיבטים נוספים בחיי היהודים בממלכתו, היה נתון פדרו מקסטיליה לביקורת ממושכת של הכנסייה. בסופו של דבר התהפך הגלגל על שמואל הלוי, הוא נכלא ועונה בחשד למעילה ומת במהלך העינויים, בשנת 1360.

לאחר גירוש ספרד  הועבר בית הכנסת עם ארמונו של אבולעפיה לידי הכנסייה הקתולית שהפכה אותו לכנסייה בשם "אל טרנסיטו דה נואסטה סניורה". בשנת 1877 הכריזה ממשלת ספרד על המתחם כאתר לאומי, וכיום הוא משמש כמוזיאון היסטורי לתולדות יהודי טולדו וספרד.

קישורים חיצוניים

 שמואל בן מאיר אבולעפיה, באתר "הספרייה היהודית המקוונת"
 אתר המוזיאון בארמונו של אבולעפיה 
 

שדלנים יהודים
פוליטיקאים יהודים ספרדים
אנשי עסקים יהודים ספרדים
נדבנים יהודים ספרדים
שופטים יהודים ספרדים
טולדו: אישים
נפטרים ב-1361